Општина Преспа
Преспа (, Димос Преспон) је општина у западној Егејској Македонији, Грчка. На северу се граничи са општином Ресен (Северна Македонија), на западу са области Горица (Албанија), а на југу и истоку са округом Костур и општином Лерин. Административни центар је село Лемос.

Име је добила по Преспанском језеру, у западном делу општине. Општина Преспа је формирана 1. јануара 2011. године спајањем некадашње две административне јединице -  Преспа и Смрдеш. У општини влада оштрија варијанта умерене континенталне климе због знатне надморске висине.

Рељеф општине је претежно планински. Мало Преспанско језеро је најважнија водена површина у општини. Сви водотоци, махом потоци, су притоке језера.

Насељена места 
Општина Преспа је формирана 1. јануара 2011. године спајањем 2 некадашње административне јединице: Преспа и Смрдеш.

Општинска јединица Преспа: Лемос, Медово, Ахил, Винени, Ајос Германос, Врондеро, Андартико, Ошчима, Ланги, Псарадес, Оровник, Буковик, Писодер, Левконас, Рудари, Трново, Штрково

Општинска јединица Смрдеш: Смрдеш, Брезница, Котас

Види још 
 Преспа
 Свети Ахил

Референце

Спољашње везе 
 Општина Преспа

Општине у Грчкој
Округ Лерин